钦定古今图书集成/理学汇编/经籍典/第088卷 > 日知录 > 《以杞包瓜》
## 钦定古今图书集成/理学汇编/经籍典/第088卷 > 日知录 > 《以杞包瓜》

刘昭《五行志》曰：“瓜者外延，离本而实，女子外属之象。
一阴在下，如瓜之始生，势必延蔓而及于上。五以阳
刚居尊，如树杞然。”

《诗。南山有杞》。陆玑曰：“杞。山材也。其树如樗。” 《左传》所谓“杞梓皮革。”

使之无所缘而上，故曰“以杞包瓜。”孔子曰：“惟女子与
小人为难养也。”颦笑有时，恩泽有节，器使有分，而国
之大防不可以逾，何有外戚宦官之祸乎？